
Steinkjer idrettsråd, styremøte 
8. juni, kl 1800 til 2000 ved Steinkjer Veterinærsenter  
Tilstede: Marit Moe, Grethe Folden, Benthe Asp, Bente Markhus, Trond Sakshaug, Jan Terje Mathisen, Lars Stokke, Halfdan Ludvigsen, Harald Fossvik
Forfall: Jon Ivar Hovd

Sak 16/20 Samarbeidsavtale Steinkjer idrettsråd og Steinkjer kommune 
Vedtak: 
Steinkjer idrettsråd gikk igjennom avtalen i møte. Forslag til endringer oversendes kommunen for endelig gjennomgang og ferdig redigering.
Saksframlegg: 
Vedlagt forslag/revisjon av samarbeidsavtale mellom Steinkjer idrettsråd og Steinkjer kommune. 
1 vedlegg. 
Sak 17/20 Spillemidler 
Vedtak 
Steinkjer idrettsråd har bedt om et møte med politisk og administrativ ledelse i kommunen, samt fylkeskommunen, 10. juni 2020. Der vi sammen legger en plan for hvordan Steinkjeridretten må få økt sin andel av spillemidlene
Saksframlegg: 
Viser til en e-post sendt fra leder i Steinkjer idrettsråd til Steinkjer kommune v/politisk og administrativ ledelse av 29. mai 2020. 
«Idrettsrådet og folkehelsekoordinator i Steinkjer, har et møte hver høst, der idrettsrådet innstiller til spillemidler. Vi har over år, sett at Steinkjer får en veldig liten del av «kaka» og at det er svært få idrettslag i kommunen som søker. Det er krevende for lag å søke, slik at det nok krever støtte, oppfølging, kompetanse og kapasitet. I nyhetssaken fra Trøndelag fylkeskommune fra i går, sier hovedutvalgsleder May Britt Lagesen, leder for hovedutvalg kultur, at de denne gangen har valgt å prioritere frivillige lag og foreninger som har igangsatt eller ferdigstilt sine anleggsprosjekter i år. Her kommer vi vel dårlig ut, da det er få idrettslag som søker.  
https://www.trondelagfylke.no/nyhetsarkiv/disse-idrettsanleggene-far-
spillemidler/?fbclid=IwAR25BRru7Mg5S-NTatTpADQk4KvKfpsdkVWcL1f8W6JLkLVwRXrif98pFDc 
Det er ingen fra Steinkjer som har fått midler til nærmiljøanlegg. Når det gjelder tildeling ordinære anlegg har Steinkjer fått tildelt kr 3 576 000 kroner. Stjørdal har fått kr 7 778 000, Orkland kr 
16 702 000, Namsos 5 693 000 + 264 000 (nærmiljøanlegg), Inderøy har fått kr 4 907 000 + 733 000 (nærmiljøanlegg), Levanger 5 865 000, Selbu 13 154 000 og Verdal 13 411 000. 
Idrettsrådet har invitert inn adm i fylkeskommunen til sitt neste styremøte, 8. juni, der de vil gi oss informasjon og innspill på hva det er kommuner som får god uttelling jobber. Det er ikke sikkert at de har anledning den 8, juni, men kanskje dette er av interesse for kommunen og idrettsrådet sammen?» 
Fylkeskommunen v/adm har ikke anledning til å delta i vårt styremøte av 8. juni, men det er mulig at de greier å utarbeide et notat til diskusjon. Dette ettersendes i så fall. Videre har 
folkehelsekoordinator meldt tilbake til idrettsrådet, at det er interessant med et fellesmøte, der hun stiller fra kommunen.  
Det er alvorlig for idrettslagene i kommunen og kommunen at vi har såpass dårlig uttelling fra år til år, når det gjelder andel spillemidler. Hva kan idrettsrådet bidra med for å øke andelen?  

Sak 18/20 Ny idrettspolitisk program for Steinkjeridretten 
Vedtak: 
Steinkjer idrettsråd vil arbeide for å få på plass et nytt idrettspolitisk program for Steinkjeridretten, gjeldende fra 1.1.2021. Styret har satt ned arbeidsgrupper for å drive prosessen fremover; 
1. Teamsmøte 30. juni: Lars Stokke, Marit Moe, Halfdan Ludvigsen. 
2. Innspill fra politiske partier i HU oppvekst og kultur: Marit Moe, Benthe Asp og Bente Markhus
3. Stormøte idrettslag i november; Jan Terje Mathisen og Grethe Folden
Dette fordrer en stor innsats av styret og gruppene får et overordna ansvar for å nå milepælene som ender opp i et nytt program. 
Saksframlegg: 
Idrettsrådet i Steinkjer har hatt en idrettspolitisk handlingsplan, som gikk ut 2019. Vi vil nå starte arbeidet med en ny handlingsplan, der idrettslagene og de politiske partiene, andre? Blir invitert med inn for å gi innspill til ny idrettspolitisk handlingsplan for perioden 2021-2025.  Vedlagt gjeldende plan, lenke fra hjemmesiden vår: http://www.xn--steinkjeridrettsrdlub.no/p/20507/idrettspolitisk-handlingsprogram-2016-2019 
Prosess:  
· Invitere inn idrettslagene til et Teams-møte i juni uke 29. Forhåndsvarsel snarest  
· Hva mener vi idrettsrådet er viktig, ut fra signaler vi sitter med?  (Spillemidler, idrettskonsulentstilling)
· Invitere inn fylkeskommunen til et møte med oss, spillemidler, adm stilling idrett i Steinkjer.  
· Legge frem sak for HU møte hvor en treffer alle partier
· Stormøte i november 2020, fysisk, ha et «løfteforedrag» for idrettslagene og de politiske lagene i Steinkjer, næringslivet? Kultur? Som en happening for idretten i Steinkjer. Siste innspill til plan, eller legge fram forslag til ny plan
· Ny idrettspolitisk handlingsprogram, i gang fra 1.1.2021.  
 
Momenter: 
· Møte mellom kommunen v/ordfører og idrettsrådet v/fylkesstyreleder om å signere samarbeidsavtale mellom partene. 
· Idrettsrådet, vil øke fokuset på at Steinkjer idretten må øke sin andel av tildelte spillemidler. Dette må gjøres ved økt støtte fra Steinkjer kommune. 
· Arbeide for at Steinkjer kommune får på plass en anleggsplan som gir informasjon om anleggene i kommunene, eierforhold og plan for vedlikehold. 
 
Fint om det er noen av styremedlemmene som har lyst til å bidra inn for å ta et ekstra tak når det gjelder nytt program. 
Sak 19/20 Kretsting Trøndelag idrettskrets 
Vedtak: 
Steinkjer idrettsråd stiller med styrerepresentantene Marit Moe, Grete Folden, Harald Fossvik og Jan Terje Brandsegg Mathisen, på Trøndelag idrettskretsting 25. juni kl 1700 til 2000. 
Saksframlegg: 
I en e-post fra Trøndelag idrettskrets av 29. mai 2020, er det gitt følgende informasjon om tinget: 
«Styret i TrIK har besluttet at kretstinget i Trøndelag Idrettskrets 2020 gjennomføres digitalt 25. juni 2020 kl. 1700 - 2000. Det digitale idrettskretstinget foregår via Microsoft Teams. Det vil også bli direktesendt på nett for de som ikke er inviterte (delegater). 
  
Dere vil snart få tilsendt en teknisk beskrivelse av hvordan vi skal kjøre digitalt møte, dere trenger tilgang til egen pc, mac eller mobiltelefon. Støttede operativsystemer for Tinget er Windows, macOS, Android og iOS. Vi kommer også til å kjøre en test slik at dere kan få teknisk hjelp. Dere trenger ikke annen programvare enn en nettleser». 
 
I styremøte av 31. mars i år, vedtok styret i idrettsrådet følgende: Steinkjer idrettsråd har fire utsendinger og har oppnevnt følgende til å stille på møtet: Marit Moe, Grete Folden, Harald Fossvik og Jan Terje Brandsegg Mathisen. 
 
Steinkjer idrettsråd nominerte Torbjørn Aas fra Steinkjer fotballklubb/Steinkjer skiklubb som styrerepresentant til Trøndelag idrettskrets. Valgkomiteen til nytt styret for Trøndelag idrettskrets, har foreslått Aas som styremedlem. 
 
Sak 20/20 LAM – Lokale aktivitetsmidler 
Vedtak: 
Idrettsrådet tar NIFs vedtak om forhåndsutbetaling til etterretning og foretar vanlig behandling av tildeling av LAM etter 15. august og melder inn beløpene senest 1. desember. Tildelingen må være etter de retningslinjer som NIF har vedtatt og etter vedtak i Steinkjer idrettsråds årsmøte. 
Saksframlegg: 
I e-post av 28. mai 2020, fra NIF, mottok Steinkjer idrettsråd følgende om Lokale aktivitetsmidler (LAM). 
Til: Alle idrettsråd  
Kopi: Alle idrettskretser 
  
Lokale aktivitetsmidler (LAM) for 2020 
Norges idrettsforbund (NIF) har mottatt 372 millioner kroner fra Kulturdepartementet (KUD) til Lokale aktivitetsmidler (LAM) for 2020.  
  
Etter 15. august 2020 bes idrettsrådet om å fordele midlene som idrettsrådet har til rådighet til sine idrettslag som driver idrettslig virksomhet for barn og/eller ungdom. 66 prosent av fjorårets tildeling til det enkelte idrettslag er forhåndsutbetalt grunnet koronasituasjonen.  
Vedlagt følger:  
· NIFs brev til idrettsråd. 
· Oversikt over forhåndsutbetalinger til idrettslag.   
· KUDs tildelingsbrev til NIF. 
· KUDs hovedfordeling til kommunene.  
· Aldersgrupperinger per kommune.   
· Regneark som kan brukes som mal til fordelingen. 
Vennligst les NIFs brev for hvordan idrettsrådet skal gå fram i fordelingen. Dette er en kortversjon av framgangsmåte:  
· Logg deg på i nettportalen www.sportsadmin.no og finn beløpet idrettsrådet har til rådighet til fordeling.  
· Fordel beløpet til idrettslagene.   
· Beløpet skal fordeles etter 15. august og før 15. november 2020.   	Vedlagte excel-ark kan benyttes som en hjelp til fordelingen.  
· Kontakt NIF Digital support for spørsmål om SportsAdmin. Tlf.: 21 02 90 90eller e-post: 
support@idrettsforbundet.no.  
· Kontakt din idrettskrets for faglige spørsmål.  Mvh NIF Kommunikasjon 
6 vedlegg. 
Halfdan og Trond har utarbeidet et vedlegg som viser forskuttert fordeling. 1 vedlegg, dvs. 7 vedlegg. 
Sak 21/20 Møtekalender for styremøtene i 2020 
Vedtak:  
Steinkjer Idrettsråd vedtok følgende møteplan: 18. august, 8. september, oktober/spillemidler (åpen), 17. november, juletallerken i desember (ikke 16/12 pga kommunestyremøte). 
Saksframlegg: 
Planlegging av møter for siste halvdel av 2020.
Orienteringssaker 
Sak 8/20 Fra møte 7. mai med idrettslagene 
Vedtak: 
Steinkjer idrettsråd tar saken om møte med idrettslagene 7. mai, til orientering. 
Saksframlegg: 
Steinkjer idrettsråd, Steinkjer kommune og idrettslagene i kommunen hadde et dialogmøte 7. mai 2020, på Teams om to hovedtemaer:  
1. En dialog om mulig åpning for aktivitet ved idrettsanleggene i Steinkjer. 
2. Økonomiske utfordringer for idrettslagene, som en følge av korona. 
16 idrettslag deltok i møte, sammen med leder for hu i Steinkjer og kultursjef. Idrettsrådet ved leder og nestleder. 
Grete orienterer om dette. 
Sak 9/20 Møte i idrettssoneråd Innherred 
Vedtak: 
Steinkjer idrettsråd tar saken om møte i idrettssoneråd Innherred av 3. juni, til orientering. 
Saksframlegg: 
Saken blir lagt fram i møte. 

10/20 Orienteringssak avslag tildeling krisepakke SHK
Vedtak:
Steinkjer idrettsråd tar saken om tildeling krisepakke SHK til orientering. 
Saksframlegg: Orientering av Jan Terje rundt omsøkt midler jfr Corona krisepakke hvor SHK ikke fikk omsøkt sum, noe som er dramatisk for klubbens videre drift. Det dreier seg om en tredobling av medlemsavgift dersom støtte ikke blir innvilget. Styreleder mener dette kan være en feiltakelse. Styremedlem Benthe Asp mener en mulig teori rundt det inntrufne er at klubber har forsøkt å få med mere enn retningslinjene åpner for, som igjen gir behov for stikkprøver med svært nøye gjennomgang av søknadene. Slik kan en komme til avslag på søknader.


 
[bookmark: _GoBack]Harald Fossvik, Sekretær Steinkjer idrettsråd 
 
 

